open-index/open-wikipedia-markdown huggingface dataset:
புழுக்கொடியல்

**புழுக்கொடியல்** என்பது, பனங்கிழங்கில் இருந்து செய்யப்படும் ஒரு உணவுப் பண்டம். பனங்கிழங்கு குறிப்பிட்ட காலங்களில் மட்டுமே கிடைக்கக் கூடியது. அதனைப் பச்சையாக நீண்டகாலம் வைத்திருக்க முடியாது. இதனை வெயிலில் காயவைப்பதன் மூலம் இதனைப் பதப்படுத்தி நீண்டகாலம் பயன்படுத்த முடியும். பனங்கிழங்கை பச்சையாகவோ அல்லது அவித்தோ வெயிலில் உலர்த்துவர். பச்சையாக உலர்த்திப் பெறப்படும் பொருள் ஒடியல். அவித்தபின் உலர்த்திப் பெறப்படுவதே புழுக்கொடியல் ஆகும்.

## செய்கை
பனங்கிழங்குகளை மூழ் மற்றும் பின் பகுதிகளை வெட்டிவிட்டு அடிப்பக்கம் கீழேயும், நுனிப்பக்கம் மேலேயும் இருக்கும் படியாக பானைக்குள் குத்தென குத்தென வைத்து நீர் விட்டு அவிப்பர். பின்னர் நெடுக்கு வாட்டில் இரண்டாகக் கிழிப்பர். நடுவில் காணப்படும் முளை நீக்கப்படும். இவ்வாறு கிழித்துப் பெறப்படும் துண்டுகளைப் பாய்களில் பரவியோ அல்லது நூல்களில் கோர்த்து கொடிகளில் தொங்க விட்டோ வெயிலில் காய விடுவர். நன்றாகக் காய்ந்தபின் இவற்றை ஓலைப் பெட்டிகளில் அல்லது சாடிகளில் இட்டுப் பாதுகாப்பர். இந்தப் புழுக்கொடியல் நன்றாக காய்ந்த நிலையில் கடித்து உண்பதற்கு சற்று கடினமானதாக இருக்கும். அதனால் சிலர் கிழங்கை அவித்து, நெடுக்காகப் பிரித்த பின்னரோ அல்லது பிரிக்காமலோ சிறு சிறு வட்டத் துண்டங்களாக, உண்பதற்கு இலகுவான முறையில் வெட்டி எடுத்து, பின்னர் வெயிலில் காயவைப்பர்.

சில பனைகளுக்கு உரிமையாளர்களாக இருப்பவர்கள் தங்கள் வீட்டுத்தேவைகளுக்கு மட்டும் புழுக்கொடியலைத் தயாரித்து வைத்துக்கொள்வர். பெருமளவில் கிழங்குகளைப் பெறக்கூடியவர்கள் புழுக்கொடியல்களைத் தயாரித்து சந்தைகளில் விற்பர்.

## பயன்கள்
புழுக்கொடியலை மேலும் சமைக்காமலே உண்ண முடியும். இவற்றைச் சிறு துண்டுகளாக வெட்டியும், அவ்வாறு வெட்டப்பட்ட துண்டுகளை சர்க்கரைப் பாணியில் (சீனிப் பாணி) தோய்த்தும் உண்ண முடியும்.ஆனால் புழுக்கொடியல் சற்றுக் கடினமாக இருக்கும் கடித்துச் சாப்பிடுவதற்கு நல்ல உறுதியான பற்கள் வேண்டும். இதனால் புழுக்கொடியலை இடித்து மாவாக்கி அத்துடன் தேங்காய்ப்பூ, சர்க்கரை போன்றவற்றையும் கலந்து குழைத்து உண்பதுண்டு. இதை வயதானவர்களும், சிறு குழந்தைகளும் இலகுவாக உண்ணலாம்.

## இவற்றையும் பார்க்கவும்
* பனையிலிருந்து பெறப்படும் பயன்கள்
* பனை

பகுப்பு:பனையிலிருந்து பெறப்படும் உணவுகள்
பகுப்பு:ஈழத்தமிழர் உணவுகள்
வணிக வங்கி

**வணிக வங்கி** (Commercial bank) என்பது வாடிக்கையாளர் ஒருவருக்கு **[[காசோலை]]** வரைவதன் மூலம் தனது வைப்புக்களை மீளப் பெறும் உரிமையினை வழங்கும் நிறுவனம் ஆகும்.இதுவும் ஒருவகை வங்கியியல் முறைமையாகும்.இவற்றின் நடவடிக்கைகள் நாடுகளின் சட்டத்தினாலும் மத்திய வங்கியாலும் கட்டுப்படுத்தப்படும்.

வணிக வங்கியால் சகலவிதமான வைப்புக்களையும் பேணமுடியும்,இவற்றில் முக்கியமானது நடைமுறை கணக்குகளை பேணல் மற்றும் கடனாக்கம் செய்தல் (accepting deposits and making loans, as well as other fee based services) என்பனவாகும்.

## வணிக வங்கிகளின் சேவைகள்
இவற்றின் பிரதான தொழிற்பாடு 
*பொதுமக்களிடமிருந்து வைப்புக்களைப்(Deposit) பெறல் அவர்கள் கேட்கும் பொழுது அவற்றினைமீளளித்தல்
*மேலதிக பற்றுகள்(Over Draft),கடன் வழங்கள்.( loans)
*பிணைகள்,முறிகள் (Bonds) போன்றவற்றில் முதலீடல்.
*காசோலை(Cheque) வழங்கல்.

ஏனைய தொழிற்பாடுகளாக 
*நிலையான வைப்புகளை பேணல்.
*வெளிநாட்டு நாணய கணக்குகளைப் பேணல்.
*வங்கி பாதுகாப்பு பெட்டக வசதிகளை ஏற்படுத்தல்.
*நகை அடகுபிடித்தல்.
*நாணயமாற்றம் செய்தல்.
*சர்வதேச கொடுக்கல் வாங்கல்களப் பேணல்.
*ATM அட்டை,கடனட்டை(Credit card) வழங்கல்       

போன்றனவாகும்.

## வணிக வங்கியால் பேணப்படும் வைப்புக்களின் வகைகள்
* நடைமுறைக்கணக்கு (Current Deposits)
* சேமிப்பு கணக்கு (Savings Deposits)
* நிலையான வைப்பு(Fixed Deposits)
* அழைப்பு வைப்பு (Call Deposits)

## இலங்கையின் சில வணிக வங்கிகள்
* இலங்கை வங்கி
* மக்கள் வங்கி 
* கொமர்ஷியல் வங்கி 
* ஹட்டன் நசனல் வங்கி
* சம்பத் வங்கி
* செலான் வங்கி
* பான் ஏசியா வங்கி
* யூனியன் வங்கி
* நேசன் டிரஸ்ட் வங்கி

## இவற்றையும் பார்க்க
* வங்கி

பகுப்பு:கணக்கியல்
மின் தாள்

**மின் தாள்** அல்லது **இ-தாள்** (*Electronic paper*, *e-paper*) காகிதத் தாள் போன்ற தோற்றம் தரும் ஒரு திரை ஆகும். கணினித் திரையில் காண்பிக்க கூடிய நிகழ்படம், ஒளிப்படம், எழுத்து ஆகியவற்றை இதில் காண்பிக்கலாம். இது தற்சமயம் பரந்த சந்தைக்கு வரவில்லை எனினும் விரைவில் காகிதத் தாள்களுக்கு மாற்றாகலாம்.

## மேற்கோள்கள்


## வெளி இணைப்புகள்
* Electronic Paper:Merging between Traditional Publishing & e-Publishing 
* Wired article on E Ink-Philips partnership, and background
* The Future of Electronic Paper

பகுப்பு:மின்னணுவியல்
பகுப்பு:அமெரிக்கக் கண்டுபிடிப்புகள்
விண் தூக்கி

**விண் தூக்கி** அல்லது **விண்வெளித் தூக்கி** (*space elevator*) எனப்படுவது புவியில் இருந்து விண்வெளிக்கு ஆட்களையும் பொருட்களையும் எடுத்துச் செல்லும் வண்ணம் திட்டமிடப்பட்டிருக்கும் ஒரு கட்டமைப்பு ஆகும். அதாவது புவியில் மாடிகளுக்கு செல்லும் உயர்த்தி போன்று புவிக்கும் விண்வெளிக்கும் செல்லும் உயர்த்தி விண் தூக்கி ஆகும். இந்த கருத்துரு கான்சுடன்சுடீன் சியால்க்கோவுசுகி என்பவரால் முதலில் முன்வைக்கப்பட்டது.

நியூட்டனின் இயக்க விதிகளின் அடிப்படையில் இவ்வாறான விண்வெளித் தூக்கியை அமைக்க முடியாது என்று எண்ணப்பட்டது. அதற்குரிய காரணம், ஒரு விண் தூக்கிக்குப் பயன்படுத்தப்படும் கம்பி வடங்கள் அறுந்துவிடுவன என்பது தான். நவீன ஆராய்ச்சிப் படி, கார்பன் நானோகுழாய்கள் என்று அழைக்கப்படும் உருளைவடிவ நானோகட்டமைப்பு உடைய கார்பனின் புறவேற்றுமைத்திரிவுகள் ஊடாக இந்தத் தூக்கியை அமைக்கமுடியும் என்று நம்பப்படுகின்றது. இன்றைய தொழினுட்பத்துடன் ஒரு சில சென்டிமீட்டர் நீளம் உடைய நானோகுழாய்களை மட்டுமே உருவாக்க முடிகின்றது. எதிர்காலத்தில் ஒரு விண் உயர்த்தியை உருவாக்கத் தேவைப்படுகின்ற அளவில் நானோகுழாய்களைத் தயாரிக்கமுடியும் என்று விஞ்ஞானிகளால் எண்ணப்படுகின்றது.

## மேற்கோள்கள்

பகுப்பு:விண்வெளி
வங்காளதேச விடுதலைப் போர்

**வங்காளதேச விடுதலைப் போர்** 1971இல் மேற்கு பாகிஸ்தானுக்கும் கிழக்கு பாகிஸ்தான் மற்றும் இந்தியாவுக்கும் இடையில் நடந்தது. இப்போரில் இந்தியாவும் முக்தி பாஹினியும் (வங்காளதேச விடுதலை இராணுவம்) வென்று வங்காளதேசம் உருவாக்கப்பட்டது. மொத்தத்தில் 90,000 போர் கைதிகள் சரணடைந்தனர்.

## வரலாறு
பாகிஸ்தான் விடுதலைக்குப் பிறகு பல ஆண்டுகளாகப் பாகிஸ்தான் அரசு கிழக்கு பாகிஸ்தானுக்குக் குறைந்த அளவு நிதியுதவி கொடுத்து உள்கட்டமைப்பை மேம்படுத்தவில்லை என்று கிழக்குப் பாகிஸ்தான் மக்கள் கண்டனம் செய்தனர். பாகிஸ்தான் அரசு வங்காள மொழியை ஆட்சி மொழியாக உறுதி செய்யவில்லை என காரணமாகவும் கிழக்கு பாகிஸ்தான் மக்கள் வெறுப்படைந்தனர். 1970இல் கிழக்கு பாகிஸ்தானின் அவாமி லீக் கட்சி நாடாளுமன்றத்தில் பெரும்பான்மை பெற்றது, ஆனாலும் மேற்கு பாகிஸ்தான் அவாமி லீக் தலைவரை பதவியில் ஏறவிடவில்லை. இதே ஆண்டில் போலா சூறாவளி வங்காளதேசத்தை தாக்கி 300, 000 மக்கள் உயிரிழந்தனர். இந்த அழிவுக்கு மேற்குப் பாகிஸ்தான் சரியாக நிதியுதவி கொடுக்கவில்லை என்று கிழக்குப் பாகிஸ்தானியர்கள் குற்றம்சாட்டினர். இந்த பல நிகழ்வுகள் காரணமாக கிழக்குப் பாகிஸ்தானில் விடுதலை போராட்டம் தொடங்கியது. இந்த நிலையில் வங்காளதேசத்தில் முக்தி பாஹினி என்ற எதிர்ப்பு இராணுவம் உருவாக்கப்பட்டது.

## தொடக்கம்
1971இல் மார்ச் 26ஆம் தேதி விடுதலைப் போராட்டத்தை நிறுத்த பாகிஸ்தான் இராணுவம் வங்காள பொது மக்கள் மீது தாக்குதல் செய்தது. இதனால் கிழக்கு பாகிஸ்தான் விடுதலை விளம்பல் வெளியிட்டு இந்த நாள் முதல் வங்காளதேசம் என்ற பெயரால் அழைக்கப்பட்டது. மார்ச் முதல் ஜூன் வரை பல்வேறு வங்காளதேசத் துணைப்படைகள் முக்தி பாஹினியுக்கு இணைந்தன. வங்காளதேசத்தில் இருந்த பாகிஸ்தான் கப்பல்கள் மற்றும் பொருளாதார மையங்கள் மீது முக்தி பாஹினி தாக்குதல் செய்துள்ளது.

## நிகழ்வுகள்
இப்போர் நடைபெறும்பொழுது இந்திய இராணுவமும் சோவியத் ஒன்றியமும் முக்தி பாகினிக்கு நிதியுதவி செய்துள்ளது. இதே நேரத்தில் ஐக்கிய அமெரிக்காவும், சீனாவும் பாகிஸ்தானுக்கு உதவி செய்துள்ளது. இதனால் டிசம்பரில் பாகிஸ்தான் இந்தியா மீது **செங்கிஸ் கான்** நடவடிக்கை அதாவது தாக்குதல் மேற்கொண்டது.  இந்திரா காந்தி போர் நிலையை கூறி இந்திய இராணுவம் கிழக்குப் பாகிஸ்தான் மீது படையெடுத்தது. 13 நாட்களிலேயே போர் முடிந்து இந்தியாவும் முக்தி பாஹினியும் வெற்றி பெற்றன. டிசம்பர் 16ஆம் தேதி பாகிஸ்தான் தளபதி நியாசி சரணடைந்து வங்காளதேச மக்கள் விடுதலையை கொண்டாடியுள்ளனர்.

இப்போரில் பல மனித உரிமை மீறல்கள் நடந்தன என்று தெரிவித்துள்ளது. வங்காளதேச அரசு ஆவணங்கள் பொருந்த 3 மில்லியன் வங்காளதேச மக்கள் கொல்லப்பட்டனர், ஆனால் பாகிஸ்தான் அரசு 26,000 மக்கள் மட்டும் கொல்லப்பட்டனர் என்று கூறியுள்ளது. மேலும் 200,000 பெண்கள் வன்புணர்வுக்கு உள்ளாகினர்.

## மேற்கோள்கள்

பகுப்பு:இந்திய-பாகிஸ்தான் போர்கள்
பகுப்பு:வங்காளதேச வரலாறு
பகுப்பு:1971 நிகழ்வுகள்
பகுப்பு:பாக்கித்தான் வரலாறு
பகுப்பு:20 ஆம் நூற்றாண்டுப் போர்கள்
சூறாவளி குஸ்டாவ்

**சூறாவளி குஸ்டாவ்** (*Hurricane Gustav*) என்பது 2008 ஆம் ஆண்டிற்கான அத்திலாந்திக் சூறாவளி பருவத்தின் இரண்டாவது பெரும் சூறாவளி ஆகும். இது 2008, ஆகஸ்ட் 25 காலையில் எயிட்டியின் போர்ட்-ஓ-பிரின்ஸ் நகரில் இருந்து 420 கி.மீ. தென்கிழக்கே தோன்றியது. அதே நாள் பிற்பகலில் இது வெப்ப வலயப் புயலாக மாற்றமடைந்து ஆகஸ்ட் 26 அதிகாலையில் சூறாவளியாகியது. அதே நாளில் இது எயிட்டியின் ஜாக்மெல் என்ற இடத்தில் தரை தட்டியது. இது பின்னர் 24 மணி நேரத்தினுள் வெப்பவலயப் புயலில் இருந்து 4ம் கட்டப் புயலாக தீவிரமாகியது ஆகஸ்ட் 31 வரையில் மொத்தம் 85 பேர் இதன் தாக்கத்தால் கரிபியனில் கொல்லப்பட்டுள்ளதாக அறிவிக்கப்பட்டுள்ளது. தற்போது இது 3ம் கட்டப் புயலாக தேசிய புயல் மையம் அறிவித்துள்ளது. இது லூசியானாவின் கரையைத் தாக்கும் போது 4ம் கட்டப் புயலாக மாறும் அபாயம் உள்ளது.

2008, ஆகஸ்ட் 30, இரவு 11:00 மணிக்கு குஸ்டாவ் சூறாவளி கியூபாவின் ஹவானாவில் இருந்து மேற்கே 145 கி.மீ. (15 கடல்மைல் 23.1°N 83.8°W, தூரத்தில் நிலை கொண்டிருந்தது. இது 
ஆகஸ்ட் 30ஆம் தேதி சூறாவளி குஸ்டாவ் அமெரிக்காவின் வளைகுடா கரையோரப் பகுதிக்கு அணுகுகிறது என்று தெரியவந்தது. இதே நாள் நியூ ஓர்லென்ஸ் நகரின் தலைவர் ரே நேகின் நியூ ஓர்லென்ஸ் மக்களுக்கு கட்டாய வெளியேற்றம் ஒழுங்கை வெளியிட்டுள்ளார். நியூ ஓர்லென்ஸ் நகரிலேயே 2005இல் சூறாவளி கத்ரீனா மோசமான விளைவுகளை தந்தது. லூசியானா ஆளுனர் பாபி ஜிண்டல் அவசர நிலையை அறிவித்துள்ளார்.

ஆகஸ்ட் 31, இரவு 7:00 மணியளவில் மிசிசிப்பி ஆற்றின் வாயிலில் இருந்து 15 கடல் மைல் தூரத்தில் (26.9°வ 87.7°மே, 280 கி.மீ.) தென்கிழக்கே நிலைகொண்டுள்ளது. இது நியூ ஓர்லென்சில் இருந்து 415 கி.மீ. தூரத்தில் உள்ளது.

செப்டம்பர் 1ஆம் தேதி லூசியானா மாநிலத்தில் 2ம் கட்ட புயலாக தரை தட்டியது. தற்போது 1ம் கட்டத்துக்கு குறைந்துள்ளது. ஆனாலும் நியூ ஓர்லென்ஸ், பாடன் ரூஜ் மற்றும் லூசியானாவிலும் மிசிசிப்பியிலும் அலபாமாவிலும் பல்வேறு நகரங்களில் வெள்ளங்களும் டொர்னேடோகளும் ஏற்பட்டன. தெற்கு லூசியானாவில் 700,000 வீடுகளுக்கு மின் சேவை இழந்தது.

செப்டம்பர் 3 மதிப்பீட்டின் படி 120 பேர் குஸ்டாவ் காரணமாக உயிரிழந்தனர். $20 பில்லியன் அளவுக்கு சேதப் படுத்தது.
## மேற்கோள்கள்

## வெளி இணைப்புகள்
* National Hurricane Center Website
* National Hurricane Center's Archive for Hurricane Gustav

பகுப்பு:2008 அத்திலாந்திக் சூறாவளி பருவம்
அவானா

**அவானா** (Havana, எசுப்பானியத்தில் La Habana) கூபா நாட்டின் தலைநகரமும் மிகப்பெரிய நகரமும் முக்கியமான துறைமுகமும். இந்நகரம் கூபாவின் 14 மாகாணங்களில் ஒன்று. 2.6 மில்லியன் மக்கள் கொண்ட இம்மாநகரம் கூபாவிலும் கரிபியப் பகுதியிலும் மிகப்பெரிய நகரமாகும். அல்மென்டாரேஸ் ஆறு அவானா வழியாக பாய்கிறது.

## குறிப்புகள்

பகுப்பு:வட அமெரிக்கத் தலைநகரங்கள்
பகுப்பு:கியூபாவில் உள்ள நகரங்கள்
கடல் மைல்

**கடல் மைல்** (*Nautical mile* அல்லது *Sea mile*) என்பது ஒரு நீள அலகாகும். இது கிட்டத்தட்ட புவிமுனை இடைக்கோடு ஒன்றின் வழியே நிலவரைக்கோட்டின் ஒரு பாகைத்துளியைக் குறிக்கும்.

இது SI முறையற்ற ஓர் அலகாகும். குறிப்பாக கப்பற்துறையிலும், வானியலிலும் இது பெரிதும் பயன்பாட்டில் உள்ளது பன்னாட்டுச் சட்டத்துறையிலும், பன்னாட்டு உடன்பாடுகளிலும், குறிப்பாக கடல் எல்லைகளை நிர்ணயிர்ப்பதற்கு பயன்படுகிறது.

## வரைவிலக்கணம்
பன்னாட்டுத் தர அடிப்படையில் இதன் வரைவிலக்கணம்: 1 கடல் மைல் = .

frame|right|வரலாற்றுரீதியான வரைவிலக்கணம் - 1 கடல்மைல்
## குறியீடுகள்
கடல்மைல் அலகிற்கு பன்னாட்டுத் தரக் குறியீடு எதுவும் இல்லாத போதிலும் **nmi** என்ற குறியீடு விரும்பப்படுகிறது,.

## குறிப்புகள்

## வெளி இணைப்புகள்
* National Bureau of Standards: Refinement of values for the yard and the pound (1959)
* Measure Distances on a map in Nautical miles

பகுப்பு:நீள அலகுகள்
பகுப்பு:கடல்வழிப் போக்குவரத்து
டெல் அவீவ்

**டெல் அவீவ்-யாஃபோ** (எபிரேயம்: תֵּל־אָבִיב-יָפוֹ, அரபு: تل أبيب) இசுரேலின் இரண்டாம் மிகப்பெரிய நகரமாகும். இசுரேலின் மேற்கில் நடுநிலக்கடலின் கரையில் அமைந்த இந்நகரம் இசுரேலின் மிகப்பெரிய மாநகரத்தின் முக்கிய நகரமாகும். டெல் அவீவ் இசுரேலின் பொருளாதார மையமாகும். மேலும் சுற்றுலா மற்றும் பண்பாட்டிலும் ஒரு முக்கிய நகரமாகும்.

## மேற்கோள்கள்

பகுப்பு:நகரம் தொடர்பான குறுங்கட்டுரைகள்
பகுப்பு:இசுரேலிய நகரங்கள்
பகுப்பு:முன்னாள் தேசிய தலைநகரங்கள்
பகுப்பு:இசுரேலின் உலகப் பாரம்பரியக் களங்கள்
ததாகதர்

**ததாகதர்** (மனதில் நிறைநிலை அடைந்தவர்), கௌதம புத்தர் துறவறம் பூண்டு, ஆறு ஆண்டுகள்  கயையில் தவம் செய்து ஞானம் அடைந்தார். தான் அடைந்த ஞானத்தின் மூலம் கடும் நோன்புகள் போன்ற தவம் மற்றும் உண்ணாநோன்பு போன்ற கடும் விரதங்களைக் கையாள்வதன் மூலம் ஒரு மனிதன்  விடுதலை அடைய இயலாது என்று அறிந்தார்.  கடும் தவம்  மற்றும் உலக போகங்களை துய்ப்பதற்கு பதிலாக  நடுவழியைக் கண்டார்.  நடுவழியைப் பின்பற்றுபவதன் மூலம்  அன்பு நிறைந்த நெஞ்சத்துடன் அனைத்து உயிர்களையும் சமமாக நோக்க வேண்டும் என உபதேசித்தார். 
கௌதம புத்தர் தமது சீடர்களான பிக்குகள் மத்தியில் உபதேசம் செய்கையில், தம்மை ததாகதர் என்றே கூறிக்கொள்கிறார். 
மேலும் கௌதம புத்தரின் சீடர்கள், புத்தரை ததாகதர் என்றே குறிப்பிடுகின்றனர் 

## ததாகர் பொருள் விளக்கம்
வட மொழிச் சொல்லான ததாகதர் என்பதற்கு ததா என்பதற்கு அப்படியே என்றும்; கதர் என்பதற்கு போனவர் என்று பொருள்படும். ததாகதர் என்பதற்கு குடும்பத்தைச் சட்டென துறந்து துறவு நிலை  மேற்கொண்டவர் என்பதாகும். 

## மேற்கோள்கள்


## வெளி இணைப்புகள்
*12. Vision of the Universe Abhirati and the Tathagata Aksobhya from Vimalakirti Nirdesa Sutra
*  Before Initially (Āgama)
*  After Finally (Tathatā)

 

பகுப்பு:பௌத்தம்
இந்திய மொழிகள்

**<span lang="ta" dir="ltr">இந்திய</span> மொழிகள்** (*Languages of India*) என்ற இக்கட்டுரை இந்தியாவில்  பேசப்படும் மொழிகளைப் பற்றியதாகும். இந்தியா ஒரு பன்மொழிச் சமூகம் ஆகும். உலகில் அதிக மொழிகள் பேசும் நாடுகளில் இந்தியாவும் ஒன்று. இந்தியாவில் 1652-க்கும் மேற்பட்ட மொழிகள் பேச்சு வழக்கில் உள்ளன. 2001 கணிப்பின்படி, இந்தியாவில் 29 மொழிகள் பத்து லட்சத்துக்‌கும் மேற்பட்ட மக்களால் பேசப்படுகின்றன. 122 மொழிகள் பத்தாயிரத்திற்கு மேற்பட்ட மக்களால் பேசப்படுகின்றன. 

பெரும்பாலான மக்கள் (70%) இந்திய-ஐரோப்பிய மொழிகளைப் பேசுகின்றனர். இரண்டாவதாக 22% மக்கள் தமிழ் உட்பட்ட திராவிட மொழிகளைப் பேசுகின்றனர். இங்கு சீன-திபெத்திய மொழிகள், ஆசுத்ரோ-ஆசிய மொழிகள் ஆகியவற்றோடு வேறு சில மொழிகளும் பேசப்படுகின்றன. இந்தி, மராத்தி, குசராத்தி, பஞ்சாபி, பெங்காலி போன்ற மொழிகள் வட இந்தியாவில் பேசப்படும் முக்கிய மொழிகள் ஆகும். தமிழ், தெலுங்கு, மலையாளம், கன்னடம் போன்ற மொழிகள், தென்னிந்தியாவில் பேசப்படும் முக்கிய மொழிகள் ஆகும்.

இந்திய அரசின் அலுவல் மொழி இந்தியும்   ஆங்கிலமும் ஆகும். மேலும்  இந்தியாவின் அலுவல் மொழிகளாக இந்தியையும் சேர்த்து 22 மொழிகள் ஏற்பளிக்கப்பட்டுள்ளன. மாநிலங்களுக்கு தகுந்தாற்போல் அலுவல் மொழிகள் மாறுபடும்.
அவை பின்வருமாறு:

# அசாமி - 
# மைதிலி மொழி - 
# வங்காளம் - 
# குசராத்தி - 
# இந்தி - 
# தமிழ் - 
# கொங்கணி மொழி - 
# மலையாளம் - 
# மணிப்புரி - 
# மராத்தி - 
# நேபாளி - 
# ஒரியா மொழி - 
# பஞ்சாபி - 
# சமசுகிருதம் - 
# சிந்தி - 
# கன்னடம் - 
# தெலுங்கு -
# போடோ மொழி - 
# சந்தாளி மொழி - 
# தோக்ரி மொழி -
# காசுமீரி
#  உருது

## இவற்றையும் பார்க்க
* இந்தியாவில் தாய்மொழியைப் பேசுவோரின் எண்ணிக்கையின் பட்டியல்
* தேசிய மொழிபெயர்ப்புத் திட்டம்
*பாக்கிஸ்தான் மொழிகள்
*இலங்கையின் மொழிகள்
## மேற்கோள்கள்


பகுப்பு:இந்தியாவில் மக்கள்தொகையியல்
பட எழுத்து

[thumb|பட எழுத்து முறையில் இருந்து உருவான [பண்டைய எகிப்து|பண்டை எகிப்திய எழுத்து முறை.]]

**பட எழுத்து** (Logogram) என்பது, ஒரு சொல்லை அல்லது ஒரு உருபனைக் குறிக்கப் பயன்படும் வரிவடிவம் ஆகும். இவற்றுக்குப் பேச்சு மொழியில் ஒத்த வடிவம் கிடையாது. பட எழுத்துக்களைச் சில வேளைகளில் கருத்தெழுத்து (ideogram) என்றும் குறிப்பது உண்டு. ஆனால், கருத்தெழுத்துக்கள், பட எழுத்துக்களைப்போல் சொற்களையும், ஒலியன்களையும் குறிக்காமல் நேரடியாக எண்ணங்களைக் குறிக்கின்றன.

பட எழுத்துக்கள் பல்வேறு முறைகளில் ஒழுங்குபடுத்தப்பட்ட காட்சிக் கூறுகளால் ஆனவை. இவை அகர வரிசை எழுத்து முறைகளைப்போல் ஒலியன் கூறுகளால் ஆக்கப்பட்டவை அல்ல. அகர வரிசை முறையில் எழுதப்பட்ட சொற்களின் ஒலியமைப்பைச் சுலபமாக நினைவில் வைத்திருக்க முடிவதுபோல, பட எழுத்துக்களின் பொருளை இலகுவாக நினைவில் வைத்திருக்கவும், ஊகிக்கவும் கூடியதாக இருக்கும். பட எழுத்துகளில் இன்னொரு சிறப்பம்சம், ஒரே பட எழுத்தைப் பல்வேறு மொழிகளிலும் அதே பொருளைக் கொடுக்குமாறு பயன்படுத்த முடியும் என்பதாகும்.

குறிப்பு: தமிழ் எழுத்துக்கள் ஒலியன்களை நேரடியாக குறிப்பதில்லை, மாறாக பிறப்பிடத்தைக் குறிக்கின்றன. இன்றய உலகின், பட எழுத்து காலப்போக்கில் ஒலியம் குறிக்கும் எழுத்து (அல்பாபெற்) என பரிணாமம் அடந்தது என்பது தவறான கொள்கை. பட எழுத்து பிறப்பிடங்களைக் குறிக்கும் ஓர் விஞ்ஞான அடிப்படை கொண்ட எழுத்தாக மாறி அதன்பின் தவறான எழுந்தமான கொள்கையான எழுத்துக்குறிப்பது ஒலியம்களை என்றாகிற்று.

## பட எழுத்து முறைகள்
பட எழுத்து முறைகளே உலகின் முதல் உண்மை எழுத்து முறைகள் ஆகும். பண்டைய எகிப்து, அண்மைக் கிழக்கு, சீனா, நடு அமெரிக்கா போன்ற தொடக்ககால நாகரிகங்கள் பலவற்றில் ஏதாவதொரு வடிவத்தில் பட எழுத்து முறைகள் பயன்பாட்டில் இருந்துள்ளன. இந்தியாவிலும் பாகிஸ்தானிலும் இருந்த சிந்துவெளி எழுத்துக்கள் பட எழுத்துக்கள் என்று பொதுவாகக் கருதப்படுகிறது. முழுமையாகப் பட எழுத்துக்களையே பயன்படுத்தும் எழுத்துமுறை நடைமுறைச் சாத்தியம் அற்றது. அவ்வாறான எழுத்து முறைகள் எதுவும் அறியப்படவில்லை. மாறாக எல்லாப் பட எழுத்து முறைகளிலுமே பட எழுத்துக்கள், அவை குறிக்கும் பொருளின் உச்சரிப்பு ஒலி ஒப்புமையின் அடிப்படையில் வேறு பொருள் கொள்ளவும் பயன்படுத்தப்படுகிறது. அதாவது ஒரு தொகுதி பட எழுத்துக்கள் அவற்றின் ஒலிப் பெறுமானத்துக்காகவே பயன்படுத்தப்படுகின்றன. *பட அசையெழுத்து* *(logosyllabary)* என்னும் சொல் இத்தகைய சொற்கள் பகுதியாக ஒலியன் இயல்பு கொண்டிருப்பதைக் குறிக்கவே பயன்படுத்தப்படுகிறது.

## மேற்கோள்கள்

பகுப்பு:எகிப்திய நாகரிகம்
பகுப்பு:மொழியியல்
பகுப்பு:எகிப்தியப் பண்பாடு
பகுப்பு:எழுத்து முறைகள்
பகுப்பு:பண்டைய எகிப்து
ஈகரை

**ஈகரை** (ஆங்கிலம்:Eegarai, Ekarai) இந்தியாவின் தமிழ்நாடு மாநிலத்தில் அமைந்துள்ள சிவகங்கை மாவட்டத்தில் இருக்கும் ஒரு கிராமம் ஆகும்.

## புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 52&nbsp;மீட்டர் (170&nbsp;அடி) உயரத்தில் இருக்கின்றது.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 520 மக்கள் இங்கு வசிக்கின்றார்கள். இவர்களில் 49% ஆண்கள், 51% பெண்கள் ஆவார்கள். ஈகரை மக்களின் சராசரி கல்வியறிவு 80% ஆகும்,  இதில் ஆண்களின் கல்வியறிவு 85%,  பெண்களின் கல்வியறிவு 75% ஆகும். இது இந்திய தேசிய சராசரி கல்வியறிவான 59.5% விட கூடியதே. ஈகரை மக்கள் தொகையில் 10%  ஆறு வயதுக்குட்பட்டோர் ஆவார்கள்.

## சிறப்புகள்
இவ்வூரில் ஸ்ரீ ஆற்றங்கரை நாச்சி அம்மன் கோவில் இருக்கிறது. இக்கோவிலின் திருவிழா ஏழு நாட்களுக்கு மிகச் சிறப்பாக நடைபெறும். ஒருபக்கம் வரிசலையாறு மற்றும் மூன்று பக்கங்கள் விளைநிலங்களாலும் சூழப்பட்ட அழகிய கிராமம்.

## மேற்கோள்கள்


## உசாத்துணை
*ஈகரை தமிழ் களஞ்சியம்
*ஈகரை இணையங்கள் 

பகுப்பு:சிவகங்கை மாவட்டத்திலுள்ள கிராமங்கள்
கே. கே. பிர்லா

**கிருஷ்ண குமார் பிர்லா** அல்லது **கே. கே. பிர்லா** (*Krishna Kumar Birla*, அக்டோபர் 12, 1918 &ndash; ஆகஸ்ட் 30, 2008) என்பவர் இந்தியாவின் ஒரு முன்னணித் தொழிலதிபர். 1991 இல் இந்தியாவில் மேற்கொள்ளப்பட்ட பொருளாதார சீரமைப்புக்கு ஆதரவளித்த தொழிலதிபர்களில் இவர் குறிப்பிடத்தக்கவர்.

இந்துஸ்தான் டைம்ஸ் ஆங்கில நாளிதழ் மற்றும் பல்வேறு பிர்லா குழும நிறுவனங்களின் தலைவராக திகழ்ந்தவர். பிர்லா குழுமத்திற்கு நாடு முழுவதும் சர்க்கரை ஆலை, உர தொழிற்சாலை, இரசாயன, கனரக தொழிற்சாலை, புடவை, கப்பல்துறை உள்ளிட்ட பல்வேறு நிறுவனங்களும், தொழிற்சாலைகளும் உள்ளன.

18 ஆண்டுகள் தொடர்ச்சியாக மாநிலங்களவை உறுப்பினராக பதவி வகித்த பிர்லா, 1997-ம் ஆண்டு கல்கத்தா ஷெரீப் ஆகவும் பதவி வகித்தவராவார். 1997இல் இவருக்கு புதுச்சேரி, புதுவைப் பல்கலைக்கழகம் முனைவர் பட்டம் வழங்கிக் கௌரவித்தது.

## மறைவு
சில வாரங்களாக உடல் நலம் பாதிக்கப்பட்டிருந்த பிர்லா, கொல்கத்தாவிலுள்ள தனது வீட்டில் 2008, ஆகத்து 30 காலை 7.30 மணியளவில் காலமானார். இவரின் மனைவி மனோரமா தேவி ஒரு மாதத்திற்கு முன்னர் மரணமடைந்தார் என்பது குறிப்பிடத்தக்கது. பிர்லாவுக்கு 3 மகள்கள் உள்ளனர்..

## மேற்கோள்கள்

## வெளி இணைப்புகள்
* தரவுகள்:கே. கே. பிர்லா , இந்துஸ்தான் டைம்ஸ்
* Noted industrialist K K Birla dies at 90

பகுப்பு:2008 இறப்புகள்
பகுப்பு:இந்தியத் தொழிலதிபர்கள்
பகுப்பு:1918 பிறப்புகள்
பகுப்பு:பிர்லா குடும்பம்
ஜாக்சன் துறை

**ஜாக்சன் துறை** (*Port Jackson*) என்பது சிட்னி துறைமுகத்தைக் கொண்டுள்ள இடத்தைக் குறிக்கும். இது ஆஸ்திரேலியாவின் நியூ சவுத் வேல்ஸ் மாநிலத்தில் சிட்னி மாநகரில் அமைந்துள்ள இயற்கைத் துறைமுகம் ஆகும். இப்பகுதியில் உள்ள சிட்னி ஓப்பரா மாளிகை, மற்றும் சிட்னி துறைமுகப் பாலம் ஆகியவை இத்துறைமுகத்திற்கு அழகைக் கொடுப்பனவாகும். புத்தாண்டு பிறக்கும் இரவுகளில் இங்கிருந்தே ஆண்டு தோறும் வான வேடிக்கைகள் இடம்பெறுகின்றன. அத்துடன் சிட்னியில் இருந்து ஹோபார்ட் வரையான படகோட்டப் போட்டிகள் ஆண்டு தோறும் இங்கிருந்தே ஆரம்பமாகின்றன.

## வெளி இணைப்புகள்
* NSW Maritime Authority
*Port Jackson&mdash;east of Harbour Bridge

பகுப்பு:ஆஸ்திரேலியத் துறைமுகங்கள்
பகுப்பு:சிட்னி
பகுப்பு:ஆத்திரேலிய வரலாறு
டோக்கியோ வளைகுடா

thumb|right|200px|விண்ணில் இருந்து ''டோக்கியோ வளைகுடா''

**டோக்கியோ வளைகுடா** (*Tokyo Bay*, 東京湾, Tōkyō-wan) என்பது ஜப்பானின் தெற்கு காண்டோ பிடதேசத்தில் உள்ள ஒரு வளைகுடா. இது முன்னர் *ஏடோ வளைகுடா* (*Edo Bay*, 江戸湾, Edo-wan) என்று அழைக்கப்பட்டது. இதன் மொத்த பரப்பளவு 1320 கி.மீ.². இது 249 கி.மீ.² நிலப்பரப்பையும் கொண்டுள்ளது.

இதன் ஒரேயொரு இயற்கைத் தீவு சாரு தீவு (猿島, Saru-shima) ஆகும். இதைவிட பல செயற்கை தீவுகளும் இங்குள்ளன.

டோக்கியோவின் துறைமுகங்கள், சீபா, கவசாக்கி, யோக்கொஹாமா துறைமுகம், யோக்கோசூக்கா ஆகியன இவ்வளைகுடாவிலேயே அமைந்துள்ளன. ஜப்பானில் நிலை கொண்டுள்ள அமெரிக்கக் கடற்படைத் தளம் யோக்கோசூக்காவில் உள்ளது.

[200px|left|[செப்டம்பர் 2, 1945: அமெரிக்க போர் விமானங்கள் *மிசூரி* கப்பலின் மேலும் டோக்கியோ வளைகுடாவின் வான்பரப்பின் மீதும் பறக்கின்றன.]]
இரண்டாம் உலகப் போரின் போது ஜப்பானின் கடைசி அதிகாரபூர்வமான சரணடைதல் டோக்கியோ வளைகுடாவில் "மிசூரி" என்ற அமெரிக்கக் கப்பலில் செப்டம்பர் 2, 1945 ஆம் ஆண்டில் நிகழ்ந்தது. இதனையடுத்து பசிபிக் போரும், அதனுடன் சேர்ந்து இரண்டாம் உலகப் போரும் முடிவுக்கு வந்தன.

பகுப்பு:சப்பானின் புவியியல்
வலுவேற்றிய புற உடற்கூடு

**வலுவேற்றிய புற உடற்கூடு** (*Powered exoskeleton*) என்பது மனித ஆற்றலை நீட்ட மனிதர் அணியும் இயந்திர சட்டங்களையும் அதை ஏதுவாக்கி வலுவழங்கு இலத்திரனியல் தொகுதியையும் குறிக்கும்.  இதை அணிவதன் மூலம் மனிதர் பல்வேறு கூடிய ஆற்றல்களைப் பெறலாம்.  கூடிய பாரத்தை தூக்கலாம், கட்டிடங்களை உடைக்கலாம், உயர துள்ளலாம், நீண்ட நேரம் வேகமாக ஓடலாம் போன்ற செயற்பாடுகளைச் செய்ய உடற்கூடு நீட்சிகள் உதவும்.  இவை தற்போது prototype நிலையில் உள்ளன.  இவற்றை போரில் பயன்படுத்த அமெரிக்க படைத்துறை திட்டமிட்டுள்ளது.

## மேற்கோள்கள்
 

பகுப்பு:எதிர்காலப் போர் ஆயுதங்கள்
யாசுவோ ஃபுக்குடா

**யாசுவோ ஃபுக்குடா** (*Yasuo Fukuda*) ஜூலை 16, 1936) முன்னாள் நிப்பானியப் பிரதமராவார். செப்டம்பர் 2007இல் சின்சோ அபே திடீரென்று பதவியில் இருந்து விலகிய பொழுது இவர் நிப்பானின் 91 ஆவது பிரதமராக பதவியில் ஏறினார். நிப்பானின் லிபரல் மக்களாட்சிக் கட்சியைச் சேர்ந்த ஃபுக்குடா முந்தைய காலத்தில் மூன்றரை ஆண்டுகளாக மூத்த அமைச்சரவை செயலாளராக பணியாற்றினார். இவரது தந்தையார் தக்கேயோ புக்குடா முன்னாள் நிப்பானியப் பிரதமராவார்.

2008இல் செப்டம்பர் 1ஆம் தேதி இவர் பிரதமர் பதவியிலிருந்து திடீர் என்று விலகினார். இதனால் புதிய பிரதமர் தேர்தல் ஏற்பட்டது.

## மேற்கோள்கள்

## வெளி இணைப்புகள்

* Prime Minister of Japan

பகுப்பு:சப்பானிய அரசியல்வாதிகள்
பகுப்பு:1936 பிறப்புகள்
பகுப்பு:வாழும் மக்கள்
மனுவெல் உரீபே

**மனுவெல் உரீபே கார்சா** (Manuel Uribe Garza, பி. ஜூன் 11, 1965) மொன்ட்டெறே, மெக்சிகோவில் பிறந்தவர். மருத்துவ வரலாற்றில் மிகவும் எடை கூடுதலானவர்களில் ஒருவராவார். 597 கிலோ கிராம் பெரும் அளவு எடை அடைந்த உரீபே 2001 முதல் மார்ச் 2008 வரை தன் படுக்கை அறையிலிருந்து வெளியில் வரமுடியாத நிலையில் இருந்தார்.

## கின்னஸ் உலகச்சாதனை
2008 கின்னஸ் உலகச்சாதனைகளின் நூலில் இவரின் ஒளிப்படம்  உள்ளது.

## குடும்பம்
2008 ஆண்டு, தனது 42 வயது வயதில், 38 வயதான கிளாடியா சாலிஸ் என்ற பெண்ணை  திருமணம் செய்து கொண்டார். 
## உணவு கட்டுப்பாடு
மருத்துவர்களின் ஆலோனைப்படி உணவுகளை மாற்றி தன் எடையை 394 கிலோவாக குறைத்துள்ளார்.

## மரணம்
6 ஆண்டுகளாக வீட்டிற்குள்ளேயே வசித்துவந்த மேனுவல் மெமெ உரைப் இதயத்தில் ஏற்பட்ட கோளாறால் மரணம் அடைந்தார் மேனுவலின் உடைலை ஒரு பெரிய பெட்டியில் அடைத்து லாரியில் ஏற்றி மின்தகன சுடுகாட்டில் தகனம் செய்தனர்.
## மேற்கோள்கள்

## வெளியிணைப்புகள்
*394 கி எடை கொண்ட உலகிலேயே குண்டான மனிதர் மரணம்... லாரியில் ஏற்றி இறுதி ஊர்வலம்

பகுப்பு:கின்னஸ் சாதனையாளர்கள்
பகுப்பு:மெக்சிகர்கள்
பகுப்பு:1965 பிறப்புகள்
பகுப்பு:2014 இறப்புகள்
மு. அப்துல் லத்தீப்

**மு. அப்துல் லத்தீப்** (பிறப்பு: பெப்ரவரி 5, 1937) மலேசியத்தமிழ் எழுத்துலகின் மூத்த எழுத்தாளரும் பத்திரிக்கையாளரும் ஆவார். **மண்ணின் மைந்தன்**, **தோழன் மு.அ.** என்பவை இவரது புனைப்பெயர்கள். இவர் தனது எழுத்துலகப் பிரவேசத்தை 1950 இல் தொடங்கினார்.

## வாழ்க்கைச் சுருக்கம்
இவருடைய தந்தையார் எம்.எஸ். முகம்மது  ஷேக், தாயார் பெயர் பல்கீஸ். இவருக்கு ஒரு புதல்வனும் புதல்வியும் உள்ளனர். இவர் தனது பள்ளிப்படிப்பைத் தமிழகத்திலும், மலாயாவிலுமாகத் தொடர்ந்து தமிழிலும், ஆங்கிலத்திலும் கல்வி பயின்றார்.

## எழுத்துலக வாழ்வு
1953 இலிருந்து மலைநாடு,  தேச தூதன்,  தினமணி, ஆகிய நாளேடுகளில் செய்தி ஆசிரியராகவும் தமிழ் மலர் நாளேட்டின் தலைமை ஆசிரியராகவும் பணி புரிந்துள்ளார்.  மலேசிய வானொலி தொலைக்காட்சியில் செய்தி வாசிப்பாளராகவும் பணியாற்றி உள்ளார்.

இவரது முதல் படைப்பு தமிழ் முரசு நாளிதழில் 1956 இல் இடம் பெற்றது. இதுவரை 100 சிறுகதைகளையும், 100 கட்டுரைகளையும், 30 வானொலி நாடகங்களையும் படைத்துள்ளார்.
நாட்டில் முதன் முதலில் வெளிவந்த "மாணவர் பூங்கா" என்ற மாணவர் திங்கள் இதழை 1956 இல் தொடங்கி, அதன் ஆசிரியராகவும் இருந்து வழி நடத்தினார்.  சிறந்த சிறுகதைகளையும், சர்ச்சைக்கும் சிந்தனைக்கும் உரிய கட்டுரைகளையும் படைத்துள்ளார்.

இவரது சேவையைப்பாராட்டி மலேசியத் தமிழ் எழுத்தாளர் சங்கம் தங்கப் பதக்கமும் பணிமுடிப்பும் நற்சான்றிதழும் வழங்கி கௌரவித்துள்ளது. மலேசியத்தமிழ் இலக்கியப் படைப்பாளர் சங்கத்தின் டத்தோ பத்மநாபன் இலக்கிய விருதும் இவருக்குக் கிடைத்துள்ளது.

## வெளிவந்த நூல்கள்
* *மனித தெய்வம்* (கதைக் கொத்து)
* *சிறுகதைக் களஞ்சியம்* (சிறுகதைத் தொகுப்பு)
* *பூவுலகில் புகழடைந்தோர்* (கட்டுரை நூல்)
* *மணிச்சரம்* (கட்டுரை நூல்)
* *எண்ண ரதங்கள்* (கட்டுரை நூல்)
* *சில நிமிடங்களில்  சில சிந்தனைகள்* (கட்டுரை நூல்)

## உசாத்துணை
* மலேசியத் தமிழ் எழுத்துலகம் தளத்தில் மு. அப்துல் லத்தீப் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1939 பிறப்புகள்
பகுப்பு:மலேசிய முஸ்லிம் எழுத்தாளர்கள்
உடுப்பிட்டி

**உடுப்பிட்டி** (*Udupiddy*) இலங்கையின் யாழ்ப்பாண மாவட்டத்தில் வடக்குப் பகுதியில் அமைந்துள்ள ஒரு ஊர். இதன் எல்லைகளாக கிழக்கே வல்வெட்டியும் வடக்கே கொம்பந்தறையும் மேற்கே கெருடாவில், தொண்டைமானாறு ஆகியவையும், தெற்கே வல்வெட்டித்துறையும் உள்ளன.

கல்லூரிகள், கூட்டுறவுச்சங்கம், வழிபாட்டுத் தலங்கள் போன்றனவற்றுக்குப் பிரபலமான ஊராகும். பொருளாதார ஈட்டல்களை பயிர்ச்செய்கை, கால்நடை வளர்ப்பு, சிறுகைத்தொழில், வியாபாரம், அரசாங்க மற்றும் தனியார் துறை உத்தியோகங்கள் போன்றன இங்கு நடைபெறுகின்றன. கல்வி வளர்ச்சியில் உடுப்பிட்டி அமெரிக்கன் மிசன் கல்லூரி, உடுப்பிட்டி மகளிர் கல்லூரிகளினது பங்கு பிரதானமாகும்.

## உடுப்பிட்டியைச் சேர்ந்தவர்கள்

* உடுப்பிட்டி சிவசம்புப் புலவர்
* க. குமாரசுவாமி, புலவர்
* தா. இராமலிங்கம், அரசியல்வாதி
* மு. சிவசிதம்பரம், தமிழர் விடுதலைக் கூட்டணி தலைவர்
* ஆ. அருள்பிரகாசம், தேர்தல் ஆணையர்
* அழகு சுப்பிரமணியம், எழுத்தாளர், வழக்கறிஞர்
* அநு. வை. நாகராஜன், எழுத்தாளர்
* புவனேந்திரன் ஈழநாதன், வலைப்பதிவர்

## பாடசாலைகள்
* உடுப்பிட்டி அமெரிக்கன் மிசன் கல்லூரி
* உடுப்பிட்டி மகளிர் கல்லூரி
* உடுப்பிட்டி சைவப்பிரகாச வித்தியசாலை

## வழிபாட்டுத் தலங்கள்

### இந்து
* உடுப்பிட்டி சந்திரசேகர வீரபத்திர சுவாமி கோவில்
* இலக்கணாவத்தை கற்பகவிநாயகர்
* இமையாணன் மேற்கு கும்பவாழி வீரகத்தி விநாயகர் ஆலயம்
* இமையாணன் மேற்கு துவாளி கண்ணகி அம்மன் ஆலயம்
* உடுப்பிட்டி சொர்ணஞானவைரவர் ஆலயம்
* உடுப்பிட்டி வல்லைவாழி சித்திவிநாயகர் தேவஸ்தானம்
* உடுப்பிட்டி தெற்கு பண்டகைப் பிள்ளையார் ஆலயம்
* இமையாணன் மேற்கு துவாளி வீரகத்தி விநாயகர் ஆலயம்
* இமையாணன் வடக்கு மாத்தோட்டை சிவஞான வைரவர் ஆலயம்
* உடுப்பிட்டி சமரபாகுதேவன் குறிச்சி கற்பக விநாயகர் ஆலயம்
* உடுப்பிட்டி வடக்கு கொம்மந்தறை மனோன்மணி அம்மன் ஆலயம்
* இமையாணன் நாவலடி திடல் பத்திரகாளி அம்பாள் ஆலயம்

### கிறித்தவம்

## முக்கியமானவை
* உடுப்பிட்டி ப.நோ.கூ.சங்கம்
* உடுப்பிட்டி மத்தி சனசமூக நிலையம்
* இலக்கணாவத்தை அறிவகம் சனசமூக நிலையம்

## மேற்கோள்கள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
பெஸ்லான் பாடசாலைப் படுகொலைகள்

thumb|250px|வடக்கு ஒசேத்தியாவில் பெஸ்லான் நகரம்
**பெஸ்லான் பாடசாலைப் படுகொலைகள்** அல்லது **பெஸ்லான் பாடசாலைப் பணயக்கைதிகள் பிரச்சினை** (*Beslan school hostage crisis*, *Beslan School massacre*) ரஷ்யாவின் வடக்கு ஒசேத்திய-அலனீயா குடியரசில் பெஸ்லான் நகரில் உள்ள பாடசாலை ஒன்றில் செச்சினியப் போரை முடிவுக்குக் கொண்டு வரும் பொருட்டு ஆயுதம் தாங்கிய தீவிரவாதிகள் 2004, செப்டம்பர் 1 ஆம் நாள் ஆரம்பித்தனர். 777 பாடசாலைப் பிள்ளைகள், மற்றும் ஆசிரியர்கள், பணியாளர்கள் உட்பட 1,100 பேர் பணயக் கைதிகளாகப் பிடிக்கப்பட்டனர். மூன்று நாட்களின் பின்னர் ரஷ்யக் காவற்படையினர் பணயக்கைதிகள் வைக்கப்பட்டிருந்த கட்டிடத்தை பீரங்கி வண்டிகள், வெப்ப அமுக்க ஏவுகணைகள், மற்றும் கனரக ஆயுதங்கள் கொண்டு தாக்கினர். பல தொடர்க் குண்டுவெடிப்புகளினால் பாடசாலைக் கட்டிடம் அதிர்ந்து தீப்பிடிக்க ஆரம்பித்தது. இதையடுத்து ஆயுததாரிகளுக்கும், ஆயுதப்படைகளுக்கும் இடையில் சரமாரியான துப்பாக்கிச் சூடுகள் இடம்பெற்றன. 186 பிள்ளைகள் உட்பட 334 பணயக் கைதிகள் இந்த முற்றுகையின் போது கொல்லப்பட்டனர். மேலும் நூற்றுக்கணக்கானோர் காயமடைந்தனர். பலர் காணாமல் போய்விட்டனர்.

செச்சினிய பிரிவினைவாதிகளின் தலைவர் ஷமீல் பசாயெவ் இந்த பணயக்கைதிகள் நிகழ்வுக்கு உரிமை கோரினார். ஆனாலும் இந்நிகழ்வின் பயங்கரத்துக்கு அவர் ரஷ்ய அதிபர் விளாடிமிர் பூட்டினைக் குற்றம் சாட்டினார். இவ்விவகாரத்தை அடுத்து ரஷ்யாவில் பல அரசியல் மாற்றங்கள் கொண்டுவரப்பட்டன. கிரெம்ளினுக்கும், ரஷ்ய அதிபருக்கும் அதிகாரங்கள் அதிகரிக்கப்பட்டன.

## மேற்கோள்கள்

## வெளி இணைப்புகள்
* Killers Set Terms, a Mother Chooses. A 2005 Pulitzer Prize winner by Kim Murphy, *Los Angeles Times*. Last accessed October 4, 2007.
* Chechen rebels' hostage history, BBC News, 1 September, 2004
* Beslan school siege (09/01/2004) (very graphic!).

பகுப்பு:உருசியாவில் தீவிரவாதத் தாக்குதல்கள்
பகுப்பு:செச்சினியா
நில வான் ஏவுகணை

நிலத்திலிருந்து வானுக்குத் தாக்கும் ஏவுகணை அல்லது **நில வான் ஏவுகணை** என்பது நிலத்திலிருந்து ஏவி வனூர்திகளை வீழ்த்த வல்ல ஏவுகணைகள் ஆகும்.  இவை முதலில் சோவியத் படைத்துறையால் உருவாக்கப்பட்டு பயன்படுத்தப்பட்டன. இவற்றுள் சில வகை தனிநபர்களாலும் ஏவப்படக்கூடியவை.

## மேற்கோள்கள்

பகுப்பு:ஏவுகணைகள்
எறிகணையினால் உந்தப்படும் கைக்குண்டு

**உந்துகணை பிலிறுந்திய கைக்குண்டு** (*Rocket-propelled grenade*) என்பது தனிநபரால் ஏவப்படக் கூடிய, **தகரி**(tank) எதிர்ப்பு எறிகணை ஆகும். தகரி எறிகணையின் தாக்குதலில் இருந்து தப்ப கூடிவை. எனினும், பிற மெல்லிய கவசம் கொண்ட வண்டிகளை இவை தாக்க கூடியவை. இவை உலங்கு வானூர்திகளையும் தாக்க வல்லவை.

## மேற்கோள்கள்

பகுப்பு:போர் ஆயுதங்கள்
ஆளில்லா நில ஊர்தி

**ஆளில்லா நில ஊர்தி** என்பது மனிதரின் செயற்பாடுகளுக்கு உதவும் தானியங்கி தொகுதிகளைக் குறிக்கும். கட்டிட இடிபாடுகளில் இருந்து மக்களைக் காப்பாற்றல், வெடிகுண்டுகளைச் செயலிழக்க செய்தல், போர்களத்தில் படைவீரருக்கு உதவுதல் என்று மனிதருக்கு தீங்கான சூழ்நிலைகளிலும் செயற்பாடுகளிலும் இது பயன்படுகின்றது. இது இரு வகைப்படும், அவை முற்றிலும் தானாக இயங்குபவை, தொலைவில் இருந்து இயக்கப்படுபவை.

## மேற்கோள்கள்

பகுப்பு:போர் தானியங்கிகள்
தானியங்கிப் படை

right|250px
மனித இராணுவ வீரர்கள் போன்றோ அவர்களுக்கு மேற்பட்ட செயல்திறனோ கொண்ட தானியங்கிகளால் கட்டமைக்கப்படும் படை **தானியங்கிப் படை** (robot army) எனப்படுகிறது. போர் தானியங்கிகள் போரில் பயன்படுத்துவதற்காக வடிவமைக்கப்பட்ட தானியங்கிகள் ஆகும்.  இவை பல வகைப்படும்.  இரண்டாம் உலகப் போரில் இருந்தே சில இருந்து வருகின்றன. இன்றைய கணினி இலத்திரனியல் தொழில்நுட்பம் தற்காலப் போர் தானியங்கிகளின் ஆற்றலை பல்மடங்கு பெருக்கி உள்ளன.

இன்று, போரில் கண்ணிவெடிகளையும் குண்டுகளையும் விதைக்கவும் அகற்றவும், வேவு பார்க்க பல தரப்பட்ட இயந்திரங்கள் பயன்படுத்தப்படுகின்றன. எனினும், இவற்றின் திறன் மட்டுப்படுத்தப்பட்டதே. பல, மனிதர்களால் இயக்கப்படுவன. ஆளில்லா தாங்கி, ஆளில்லா வானூர்தி, ஆளில்லா நில ஊர்தி என பலதரப்பட்ட தானியங்கிகள் இன்று போர்க்களத்தில் உள்ளன.  எதிர்காலப் போர்க்களங்களில் இவற்றின் பயன்பாடுகள் மிகும். விரைவில், முற்றிலும் தாமாகவே இயங்கும் தானியங்கி இராணுவ அமைப்பை பயன்படுத்த ஐக்கிய அமெரிக்கா திட்டமிட்டுள்ளது.  தென் கொரியா, சீனா, இந்தியா போன்ற நாடுகளும் தானியங்கி இராணுவங்களை உருவாக்கி வருகின்றன.

## வெளி இணைப்புகள்
* America's Robot Army 
* DARPA Special Projects Office (SPO) 
* Robots May Fight for the Army
* US Army pleads for help making robots safe
* India PM Promises Robot Army

பகுப்பு:எதிர்காலப் போர் ஆயுதங்கள்
பகுப்பு:போர் தானியங்கிகள்
செயற்கை அறிவாண்மை

thumb|A Japanese Actroid is a robot which is intended to look as much like a human as possible.
[thumb|200px|[அசிமோ uses sensors and intelligent algorithms to avoid obstacles and navigate stairs.]]
[thumb|200px|[Kismet (robot)|Kismet, a robot with rudimentary social skills.]]
**செயற்கை அறிவாண்மை** என்பது கணினி அல்லது இயந்திரங்கள் கொண்டிருக்கும் அறிவுத் திறனைக் குறிக்கிறது. தற்கால தானியங்கிகள் பந்து விளையாடும், நடனம் ஆடும், வயலின் வாசிக்கும் எனினும் மனிதருக்கு இணையாக எல்லா செயற்பாடுகளும் செய்யா. இருப்பினும் எதிர்காலத்தில் மனித அறிவு ஆற்றலுக்கு இணையாக அல்லது மீவும் வண்ணம் இயந்திர அறிவாண்மை வளரக் கூடும்.

ரூறிங் பரிசோதனையின் படி மனிதனில் இருந்து ஒரு தானியங்கியை ஒரு மனிதர் வேறுபாடு கண்டறியா வண்ணம் என்று ஏற்படுகிறதோ அன்று இயந்திரங்கள் அறிவை வெளிப்படுத்துகின்றன என கருதலாம்

## சிக்கல்கள்
* பார்வை - Perception
* பொது அறிவு - Common Sense
* உணர்ச்சி - Emotion
* உள்ளுணர்வு - Consciousness

#### இயந்திர தற்கற்றல்
 
இயந்திர தற்கற்றல் என்பது கணிணி படித்தீர்வு மற்றும் நிரல்களை கொண்டு உணரிகள் அல்லது தரவுத்தளம் உருவாக்கும் தரவுகளை ஆராய்ந்து , சூழ்நிலைக்கேற்ற நடத்தைகளை உருவாக்குதல் தொடர்புடைய அறிவியல் ஆகும்.
 
இயந்திர தற்கற்றல் என்பதின் முக்கிய நோக்கமே நுட்பமான தரவமைப்புகளிருந்து புத்திசாலித்தனமான முடிவுகளை எடுப்பதாகும்.
 
மேலும் அதன் திறன் இயற்பியல் பொருள்களின் தரவுகளைக் கண்டவுடனே ஈர்த்துக்கொள்ளும் வண்ணம் அமைந்திருக்கும், அப்பொருள்களின் சுற்றுப்புறச் சூழ்நிலைகளின் உள்ளிட நிலைமைகளுக்கேற்ப, தரவுகளை நடைமுறைப் படுத்துவதும், பல்வேறு ஊக்கிகளுக்கு ஈடு கொடுப்பதற்கேற்பவும் அமைந்திருக்கும்.

## காரணமறியும் திறன்

காரணச்சிக்கல்களை கணிணி நிரல்களை கொண்டு படிமுறைத்தீர்வு காணும் திறன் செயற்கை அறிவாண்மையின் முக்கிய துணைப்பொருள் ஆகும்.
மனிதர்களைப் போல் உள்ளுணர்வால் முடிவுகளை இயந்திரங்கள் எடுப்பதில்லை, இயந்திரங்கள் படிப்படியாக காரண காரியத்துடன் நிரல்களைக் கொண்டு படிமுறை நிலைகளைத் தீர்மானிக்கும்.

## திட்டமிடல்

அறிவு இயற்றிகள் அல்லது செயற்கை முகவர் இலக்குகளை அமைத்து, அவற்றை அடைய வேண்டும்.
 
செயற்கை முகவர்கள் என்பது தனித்தியங்கும் அமைப்பு ஆகும்(எ.க: கணிணிகள்,தானியங்கிகள்).
•	வெற்றி, தவறு, நடத்தை அடிப்படையில் தன்னைத் தானே சோதித்து கொள்ள வேண்டும்.
•	கணிணி இணைப்பினூடாக தானாக இயங்கி பொருந்த வேண்டும்.
 
செயற்கை முகவர்கள் சூழ்நிலைகளுக்கேற்ப நிலைகள் மற்றும் எவற்றை செயல்படுத்தினால் வெற்றியின் நிகழ்தகவு அதிகரிக்க முடிவெடுக்கவேண்டும்.
 
எடுத்துக்காட்டாக, ஒரு தானியங்கி சூழ்நிலைகளிருந்து உணரிகளால் சமிக்ஞைகளை பெற்று ஒரு வெளிஉலக வேலையை செய்ய இயக்கிகளையும் விசைப்பொறிகளையும் இயக்கும்.

## வெளி இணைப்புகள்
* நிலா முற்ற கட்டுரை
* நிலா முற்ற கட்டுரை

பகுப்பு:தானியங்கியல்
பகுப்பு:பயன்பாட்டு அறிவியல்
நீர் உறிஞ்சி

**நீர் உறிஞ்சி** (LifeStraw) என்பது அசுத்தமான நீரை தூய்மையாக்கும் ஒரு எளிமையான கருவி ஆகும். இந்த உறிஞ்சி அல்லது குழாய் மூலம் நீரை உறிஞ்சும் போது 99% மேற்பட்ட நுண்ணுயிர்களை (பக்றீரியா, வைரசு) இது கொல்கிறது. மேலும் நீரை வடிகட்டி மாசுக்களை நீக்குகிறது.

## வெளி இணைப்புகள்
* Life Straw Website
* Life Straw Wiki 

## மேற்கோள்கள்

பகுப்பு:பேண்தகு பொறியியல்
பூ. அருணாசலம்

thumb|right|பூ. அருணாசலம்

** பூ. அருணாசலம்** (புனைபெயர் பூவன்னா, பிறப்பு: 1937, மறைவு 22.6.2017 ) கூட்டுறவு நிறுவன அலுவலர். மலேசியாவின் மூத்த எழுத்தாளர்களில் ஒருவர். **கலாசாலைமணி, தொண்டர்மணி, அருந்தமிழரசன்** என்னும் பட்டங்கள் பெற்றவர். 1961 இல் சிங்கப்பூரில் நடைபெற்ற பன்மொழி எழுத்தாளர் மாநாட்டில் மலேசியாவிலிருந்து கலந்து கொண்ட ஒரே தமிழ் எழுத்தாளர். பல சிறுகதைகள், நாடகங்கள், கட்டுரைகள் எழுதி பரிசுகள் பல பெற்றுள்ளார்.  

## எழுத்துலக வாழ்வு
1956 இல் எழுத்துலகில் பிரவேசித்தார். 1961 - 1964´இல் 15 எழுத்தாளர்களை ஒன்றிணைத்து சிறுகதைத் தொகுப்பினை வெளியிட்டு சாதனை படைத்தார்.

'பூக்காமல் போகுமா பூ' மற்றும் 'மஞ்சள் குங்குமம்' என்ற இவரது நாவல்கள் சிங்கப்பூர் வானொலியில் நாவல் நாடகத்தொடராக இருமுறை ஒலியேற்றம் கண்டன. 'பௌர்ணமி நிலவில்' என்ற நாவல் தமிழ் நேசனில் ஞாயிறு வாரத்தொடராக வெளியிடப்பட்டது.

## பரிசுகள்
* 1961 இல் சிங்கை கலாச்சார அமைச்சு நடத்திய நான்குமொழி நாடகப்போட்டியில், தமிழ்ப் பிரிவில் இவரது 'துரோகி' என்ற தமிழ் நாடகம் முதல் பரிசினைப் பெற்றது.

## விருதுகள்
* 1971 இல் மாமன்னரிடமிருந்து *PPN விருது* பெற்றார்.
* 1981 இல் மலேசியத் தமிழ் எழுத்தாளர் சங்கத்தின் விருது பெற்றார்.

## வெளிவந்த நூல்கள்
* *வரலாற்றில் ஒரு மாமனிதர்* - (துன் சம்பந்தன் பற்றிய கட்டுரைத் தொகுப்பு)
* *சமுதாய வீதி* - (கட்டுரைகள்)
* *கும்பிட்ட கரங்கள்* - (சிறுகதைகள்)
* *ஒரு தேசத்தின் சரித்திர மகன்* - (மலாயாவின் முதல் பிரதமர் துங்கு அப்துல் ரஹ்மான் பற்றிய கட்டுரைத் தொகுப்பு)
* *பூவோ பூ*

## உசாத்துணை
* மலேசியத் தமிழ் எழுத்துலகம் தளத்தில் பூ. அருணாசலம் பக்கம்

பகுப்பு:மலேசியத் தமிழ் எழுத்தாளர்கள்
பகுப்பு:1937 பிறப்புகள்
இயந்திர மொழிபெயர்ப்பு

**இயந்திர மொழிபெயர்ப்பு** அல்லது **பொறிவழி மொழிபெயர்ப்பு** (*Machine translation*) என்பது கணினி அல்லது ஓர் இயந்திரத்தால் (பொறியால்) மாந்தர்களின் இயல்மொழி ஒன்றில் இருந்து மற்றொரு இயல்மொழிக்குத் தானியங்கியாய் மொழிபெயர்ப்பது.

இன்று பெரும்பாலும் கணினிவழியாகத் தக்க மென்கலத்தைப் (மென்பொருளைப்) பயன்படுத்தி எழுத்துவடிவில் உள்ள உரையையோ,  பேச்சையோ ஒருமொழியில் இருந்து மற்றொரு மொழிக்கு மொழிபெயர்ப்பது ஆகும்.

இது தொன்பழங்காலத்தில் இருந்து வரும் பொதுவான மொழிபெயர்ப்புக் கலையின் ஒரு கூறாகவும், தற்கால கணிப்பீட்டு மொழியியலில் (computational linguistics) ஒரு முக்கிய உள்துறையாகவும் இருக்கும் ஒரு துறை. கணினியின் துணையால் மாந்தர்களும் சேர்ந்து உருவாக்கும் கூட்டு மொழிபெயர்ப்பு ஆகிய இயந்திரத்துணையோடு செய்யும் மாந்த மொழிபெயர்ப்பு  (machine-aided human translation, MAHT) என்பது போன்ற துறைகளில் இருந்து சற்று வேறுபட்ட துறை.

ஒரு மொழியில் கூறப்படும் ஒவ்வொரு சொல்லுக்கும், இன்னொரு மொழியில் அதே பொருள் சுட்டும் சொற்களை ஈடாக இடுவதால் மட்டும் மொழிபெயர்ப்பு நிறைவு தருவதாக அமைவதில்லை. ஒரு மொழியிலே பல சொற்கள் சேர்ந்து அதில் முழுப்பொருள் தரும் ஒரு சொற்றொடராகும் முறையானது மற்றொரு மொழியில் வேறு அடுக்கில் அல்லது வரன்முறையில் வந்து ஈடான சொற்றொடராகும். எளிய எடுத்துக்காட்டாக, ஆங்கிலத்தில் "She saw Murugan in the shop."  என்னும் சொற்றொடர், தமிழில் "அவள் முருகனைக் கடையில் கண்டாள்" என்று மொழிபெயர்க்கப்படும் போது, தமிழில் வினைச்சொல்லாகிய (வினைமுற்று) "*கண்டாள்*"  என்பது *கடைசியாக* வருவதும், ஆங்கிலத்தில் *saw* என்னும் வினைச்சொல் இரண்டாவதாக வருவதையும் பார்க்கலாம். தமிழில் "*முருகனை*" என்று இரண்டாம் வேற்றுமையாகிய *ஐ* என்பதைச் சேர்த்தும், "in the shop" என்பது தமிழில் மாற்றப்பெறும்பொழுது, "*கடையில்*" என்று தமிழின் ஏழாம் வேற்றுமையாகிய "இல்" என்பதைக் "கடை" என்பதோடு சேர்த்தும் மொழி பெயர்க்க வேண்டும். இவ்வாறான மாற்றங்களைத் தானியங்கியாய் இடத்திற்கு ஏற்றவாறு பொருள் மாறுபடாமல் ஓர் இயந்திரத்தால் அல்லது கணினியால் செய்வது இயந்திர மொழிபெயர்ப்பாகும்.

## வரலாறு
ஓர் இயந்திரத்தைப் பயன்படுத்தி மொழிப்யர்ப்புச்  செய்யலாம் என்னும் கருத்து, முதன் முதல் 17ஆம் நூற்றாண்டைச் சேர்ந்த பிரான்சிய அறிவியலாளர் இரெனே இடேக்கார்ட்டு அவர்களால் 1629 இல் முன் வைக்கப்பட்டது. நவம்பர் 20, 1629 இல் டேக்கார்ட் பியர் மெர்சென் (Pierre Mersenne) என்பாருக்கு எழுதிய மடலில் *பொதுமொழி* (univeral language) என்னும் கருத்தை முன் வைத்தார்; அதன்படி எல்லா மொழிகளிலும் ஒரு சொற்கருத்தைக் கூறும் சொற்களைப் பொதுமொழியில் ஒரு குறியீடு (தனியான எண் போன்ற ஒன்றைத்) தந்து, அதனையே எல்லா மொழிகளிலும் இட்டு, இயந்திரத்தைக் கொண்டு சொல்லுக்குச் சொல் மொழி பெயர்க்கலாம் என்னும் கருத்து நிலவியது. இதனைப் பயன்படுத்தி 1661 இல் பெக்கர் (Becher) என்பார் 10,000 இலத்தீன் சொற்கள், சொற்கூறுகளுக்குக் குறியீடுகள் தந்து அகராதியையே உருவாக்கினார். ஆனால் கிரேக்கம் , எபிரேயம், இடாய்ச்சு போன்ற மொழிகளுக்கும் தரவில்லை.  சொற்றொடர் சிக்கல்கள் பற்றியவற்றையும் எதிர்கொள்ளவில்லை. இது போல சான் வில்க்கின்சும் (John Wilkins)(1668) வேறு பலரும் இந்தப் பொதுமொழிக் கருத்து பற்றி கருத்துகள் முன்வைத்துள்ளனர். சூலை 22, 1933 இல் அருமேனியப் பின்புலம் உள்ள பிரான்சிய பொறியியலாளர் சியார்ச்செசு ஆர்ட்ஃசுரூனி (Georges Artsrouni) என்பாருக்கு மொழிபெயர்ப்பி இயந்திரம் ஒன்றிற்கு புத்தாக்க உரிமம் (patent) வழங்கப்பட்டது.

## மேற்கோள்களும் அடிக்குறிப்புகளும்


பகுப்பு:மொழியியல்
பகுப்பு:இயற்கை மொழி முறையாக்கம்
பகுப்பு:செயற்கை அறிவாண்மைச் செயலிகள்
ஆப்பிரிக்க மொழிகள்

[thumb|ஆப்பிரிக்க மொழிக் குடும்பங்களும் அதன் பேசப்படும் இடங்களும் காட்டும் நிலப்படம். [ஆபிரிக்க-ஆசிய மொழிகள் வடக்கு ஆபிரிக்காவிலும் கிழக்கு ஆபிரிக்காவிலும் பேசப்படுகின்றன. நைகர்-கொங்கோ மொழிகளின் பாண்டு பிரிவை தனியாக காட்டும்.]]
**ஆப்பிரிக்க மொழிகள்** என்பது ஆப்பிரிக்க கண்டத்தில் தோன்றிய மொழிகளை முதன்மையாகச் சுட்டும். இன்று 2000 மேற்பட்ட ஆப்பிரிக்க மொழிகள் வழக்கில் இருக்கின்றன.  பெருந்தொகையான மொழிகள் பல மக்கள் குழுக்களால் பேசப்படுவதால், எந்த ஒரு ஆப்பிரிக்க மொழியும் அதிக மக்கள் தொகையால் பேசப்படுவதில்லை. சுவாஹிலி மொழி, ஹவுசா மொழி, அம்ஹாரியம், ஒரொமோ, இக்போ, மலகாசி, யொரூபா ஆகிய மொழிகள் 15 மில்லியனுக்கு மேற்பட்ட மக்களால் பேசப்படுகின்றன. 

அனேக ஆப்பிரிக்க மொழிகள் பிற்காலத்திலேயே எழுத்து வடிவம் பெற்றன. பெரும்பாலனவை விரிவான எழுத்து இலக்கிய வளம் அற்றவை. 
  
காலனித்துவ ஆதிக்கதின் போது இங்கு வேரூன்றிய அரேபிய மொழி, ஆங்கிலம், பிரேஞ்சு, போர்க்கீச மொழி ஆகியவையே இன்று அரச அலுவல் மொழிகளாகவும், கல்வி, சமய, சட்ட, வணிக மொழிகளாகவும் செல்வாக்கு செலுத்துகின்றன. 

## முக்கிய ஆப்பிரிக்க மொழிகள்

முக்கிய ஆபிரிக்க மொழிகளின் பட்டியல் (மில்லியன் அளவில் மொத்த பேசும் மக்களின் படி):

## மேற்கோள்கள்
மலகசி மொழி

**மலகசி மொழி** (*Malagasy*, ) மடகாஸ்கர் நாட்டின் ஆட்சி மொழிகளில் ஒன்றாகும். ஆஸ்திரோனீசிய மொழிக் குடும்பத்தைச் சேர்ந்த மொழிகளில் இம்மொழி மட்டும் ஆப்பிரிக்காவில் பெரும்பான்மையாக பேசப்படும். ஏறத்தாழ 20 மில்லியன் மக்கள் மொத்தமாக இம்மொழியை பேசுகின்றனர். மிகவும் மேற்கில் பேசப்படும் ஆஸ்திரோனீசிய மொழியாகும். ஆஸ்திரோனீசிய மொழிக் குடும்பத்தைச் சேர்ந்தது காரணமாக மலாய், இந்தோனேசியம், ஹவாய் மொழி போன்ற மொழிகளுடன் தொடர்பு ஏற்பட்டுள்ளது.

பகுப்பு:மலாய-பொலினீசிய மொழிகள்
பகுப்பு:மடகாஸ்கர்
விநாயக சதுர்த்தி

**விநாயக சதுர்த்தி** (*Ganesha Chaturthi*) என்பது விநாயகரின் இந்துக்களின் முக்கியமான விழாவாகும். இவ்விழாவானது ஆண்டுதோறும் ஆவணி மாதத்தின் வளர்பிறைச் சதுர்த்தி நாளன்று கொண்டாடப்படுகிறது. பொதுவாக விநாயகரின் 
பிறந்தநாளாகக்  கொண்டாடப்படுகிறது.

## வரலாறு
இவ்விழா மராட்டிய மன்னன் சத்ரபதி சிவாஜி ஆட்சிக் காலத்திலேயே நடத்தப்பட்டிருக்கிறது.  இது மகாராஷ்டிரா மாநில மக்களின் குடும்ப விழாவாக உள்ளது. மக்கள் தங்கள் வீடுகளிலும் பிள்ளையாரை வைத்து வணங்குகிறார்கள். சுதந்திர போராட்டக் காலத்தில், இந்துமதத்தின் பால் ஈர்ப்புக்கொண்ட அன்றைக்கு இருந்த இந்திய தேசிய காங்கிரஸ் தலைவர்களில் ஒருவரான பாலகங்காதர திலகர் இதை ஆண்டாண்டு பொதுமக்களிடையே தேசியம் வளர ஊர்வலமாக கொண்டாட ஊக்குவித்தார். மகாராட்டிரா மாநிலத்தில் விநாயகர் சதுர்த்தியன்று, வசதிபடைத்தவர்கள் மட்டுமின்றி எல்லோரும் தங்கள் வசதிக்கேற்ப விநாயகர் சிலைகளை செய்து, தங்கள் பகுதி மக்கள் சேர்ந்து கொண்டாடும் விழாவாக நடத்துகின்றனர். ஏழை மக்களுக்கு சில்லறை காசுகளையும், ரூபாய் நோட்டுகளையும், இதன் போது வழங்குவர்.

## தமிழகத்தில்

தமிழகத்தில் விநாயகர் வழிபாடு பற்றிய குறிப்புகள் இல்லை. பொ.ஊ. 5ஆம் நூற்றாண்டில் நரசிம்ம பல்லவன் படையில் தளபதியாக இருந்த சைவப் பெரியார் சிறுத்தொண்ட நாயனார் விநாயக வழிபாட்டைத் தமிழகத்திற்குக் கொண்டு வந்தார். 18ஆம் நூற்றாண்டிற்கு பிறகே விநாயகர் சதுர்த்தி விமரிசையாகக் கொண்டாடப்படுகிறது. தமிழகத்தில் ஊரெங்கும் பந்தல்கள் அமைக்கப்பட்டு தற்காலிகமாக மண்ணால் செய்யப்பட்ட விநாயகர் சிலைகள் நிறுவி பூஜைகள் செய்யப்படுகின்றன. இங்கே நிறுவப்படும் விநாயகர் சிலைகள் முக்கால் அடியில் இருந்து 70 அடி வரை விதவிதமாக செய்யப்படுகின்றன. பின்னர் விநாயகர் சிலையை 3வது நாள் அல்லது 5வது நாள் ஊரின் அருகில் உள்ள நீர்நிலைகளில் கரைக்கபடுகிறது. வீடுகள் மற்றும் கடைகளில் சிறிய அளவு மண்ணால் செய்யப்பட்ட விநாயகர் சிலையை பூஜை அறையில் வைத்து, கொழுக்கட்டை, சுண்டல், பொரி, பழங்கள் ஆகியவற்றை வைத்துப் பூஜை செய்யப்படுகிறது.

## மேற்கோள்கள்

## வெளி இணைப்புகள்
* விநாயகர் சதுர்த்தி ஊர்வலம்
* விநாயகர் சதுர்த்தி
* https://www.youtube.com/watch?v=9V9GKIayvrs

பகுப்பு:விநாயக விரதங்கள்
பகுப்பு:இந்து சமய விழாக்கள்
பகுப்பு:பிறந்த நாட்கள்
பகுப்பு:இந்திய திருவிழாக்கள்
பகுப்பு:தெலங்காணா விழாக்கள்
பெரிங் பாலம்

thumb|right|350px|பெரிங் நிலப்பாலம் குறுகுவதைக் காட்டும் அசை படம்
[right|thumb|350px|[ஆசியாவுக்கும் வட அமெரிக்காவுக்கும் இடையில் இருந்த நிலப் பாலத்தின் அமைவு]]
**பெரிங் பாலம்** (*Bering land bridge*) சுமார் ஆயிரம் மைல்கள் நீளம் கொண்ட நிலப்பரப்பு. இப்பாலம் (இயற்கை கட்டிய பாலம்) இன்றைய அலாஸ்காவையும் கிழக்கு சைபீரியாவையும் இணைக்கும் பகுதியாக பல்லாயிரம் வருடங்களுக்கு முன்னர் அதாவது பனிக்காலத்தில் இருந்தது. இப்பகுதி தற்போது பனியால் சூழப்பட்டு பாலம் மூடிக் கிடக்கிறது. காரணம், தொடர்ந்து வரும் பனித்தூறலாலும் பனிசூழ்ந்த அலாஸ்காவிலிருந்து வரும் தென்மேற்குக் காற்றாலும் பாலம் மூடிவிட்டது. மனித இனம் கண்டம் விட்டு கண்டம் நகர்ந்த முதல் நிகழ்ச்சியும் இங்கு நடந்ததுவே. கீழ்க்கண்ட அசை படத்தில் இப்பாலத்தின் காலவரலாறும் அது எப்படி மூடியது என்று தெளிவாகச் சொல்லுகிறது.

பனிக்காலத்தில் தப்பிய மனித இனம் இவ்வழியாக அலாஸ்காவில் புகுந்தனர். காலப்போக்கில் பனிசூழ்ந்து இணைப்புப் பாலமாகிய பெரிங் பாலம் காணாமல் போயிற்று, இதைப் போன்றே மாறுதல்கள் உலகின் பல இடங்களிலும் நடைபெற்றிருக்கிறது. இதன் கால அளவும் உத்தேசமாகவே குறிக்கப்பட்டுவருகிறது. ஒரு சிலர் முப்பதாயிரம் வருடங்கள் என்றும் சிலர் பன்னிரண்டாயிரம் முதல் முப்பத்தையாயிரம் வரையிலும் என்று குறிப்பிடுகிறார்கள். என்றாலும் பெரிங் இயற்கைப் பாலம் இருந்தது என்னவோ உண்மைதான். மனித இனத்தின் முதல் இடம்பெயர்தலும் இதன் வழிதான் என்று குறிக்கிறார்கள் ஆய்வாளர்கள்.

## மேலும் பார்க்க
* பெரிங் நீரிணை

பகுப்பு:ஐக்கிய அமெரிக்க புவியியல்
பகுப்பு:சைபீரியா
பகுப்பு:அலாஸ்கா

## மேற்கோள்கள்
ஆத்தியடி

**ஆத்தியடி** இலங்கையின் வடபுலத்தில் யாழ் மாவட்டத்தில், வடமராட்சிப் பகுதியில் பருத்தித்துறை, மேலைப்புலோலியில் அமைந்துள்ள ஒரு சிறிய ஊர் ஆகும். இதன் எல்லைகளாக மேற்கே தம்பசிட்டி கிராமமும், கிழக்கே வினாயகமுதலியார் வீதியும், தெற்கே வடமராட்சி இந்து மகளிர் கல்லூரி வீதியும், வடக்கே கோணந்தீவும் அமைந்துள்ளன.

ஆத்தியடியின் வடக்கே ஒன்றரை மைல் தொலைவில்தான் இந்தியப் பெருங்கடல் அமைந்துள்ளது. நெடிதுயர்ந்த பனைகளின் இடைவெளிகளின் ஊடும், ஓட்டு வீடுகளின் முகடுகளின் ஊடும், ஓலைக்குடில்களை உரசிக் கொண்டும், ஹாட்லிக் கல்லூரி வீதியில் தவழ்ந்து கொண்டும் காற்று அள்ளி வரும் ஆர்பரிக்கும் கடலின் அலையோசை எப்போதுமே ஆத்தியடி மக்களின் வாழ்வோடு இணைந்த தாலாட்டு.

## வரலாறு
* அத்திமரம் ஒன்று இருந்ததினாலேயே அந்த ஊர் அத்தியடி என்ற காரணப்பெயரைப் பெற்று காலப்போக்கில் ஆத்தியடி என மருவியதாகச் சொல்வார்கள்.
* அத்திமரத்தில் பிள்ளையார் போன்ற உருவம் தெரிந்ததாகவும், அதிலிருந்து அவ்விடத்தில் கல் வைத்து கற்பூரம் கொழுத்தி வழிபட்டு வந்ததாகவும் காலப்போக்கில் அதுவே ஆத்தியடிப் பிள்ளையார் கோயிலாக வளர்ந்து விட்டதாகவும் சொல்வார்கள்.  ஆத்தியடிப் பிள்ளையார் கோயில் பருத்தித்துறையில் அமைந்திருக்கும் குறிப்பிடத்தக்க கோயில்களில் ஒன்று.
* ஆத்தியடியில் பலநோக்குக் கூட்டுறவுச் சங்கம், உப அஞ்சல் அலுவலகம், காணி அலுவலகம்.. போன்றவை அமைந்திருப்பதால் அது ஒரு சிறிய நகரம் என்பது போன்றதான பிரமையை மற்றவர்க்கு ஏற்படுத்துவதுண்டு.
* இங்கு அரசடி, புதியாக்கணக்கன், வட்டப்பாதி... போன்ற சிற்றிடங்களும் உள்ளன. காணிகளின் பெயர்களைக் கொண்டே இந்த இடங்கள் உருவாகியதாகச் சொல்வார்கள்.
* இங்கு வாழ் மக்கள் ஓரளவு வசதி படைத்தவர்களாகவும், கல்வியில் மேலோங்கியவர்களாகவும், அரச தொழில்களைச் செய்பவர்களாகவுமே இருக்கின்றனர். அதே நேரத்தில் புதியாக்கணக்கன், வட்டப்பாதி போன்ற இடங்களில் 1980 ம் ஆண்டுக் காலப்பகுதி வரை எள் ஆட்டும் தொழிலும்  குடிசைக் கைத்தொழிலாக இருந்தது. நல்லெண்ணெய் வாங்குவதற்கும், ஆட்டுக்கு பிண்ணாக்கு வாங்குவதற்கும் பல்வேறு இடங்களில் இருந்தும் இங்கு மக்கள் வந்து போவார்கள்.

## ஆலயங்கள்
* ஆத்தியடிப் பிள்ளையார் கோயில்
* முதலி பேத்தி அம்மன் கோயில்

## ஆத்தியடியில் பிறந்தவர்கள்
* கோ. கணபதிப்பிள்ளை
* ஞானகுமாரன்
* சந்திரா இரவீந்திரன்
* சந்திரவதனா செல்வகுமாரன்
* கவிஞர் தீட்சண்யன்
* நாகநாதன் வேலுப்பிள்ளை
* கப்டன் மயூரன்
* பவானி சிவகுமார்
* கப்டன் மொறிஸ்
* சோ. ராமேஸ்வரன்

## வெளி இணைப்புகள்
* ஆத்தியடிப் பிள்ளையார் கோயில்
* நூற்றாண்டு மலர் 2004

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
பிரான்சின் மூன்றாம் நெப்போலியன்

**மூன்றாம் நெப்போலியன்** (*Napoléon III*)), அல்லது **லூயி நெப்போலியன் பொனபார்ட்** (*Louis-Napoléon Bonaparte*, ஏப்ரல் 20, 1808 - ஜனவரி 9, 1873) என்பவன் பிரெஞ்சுக் குடியரசின் முதலாவது தலைவனாகவும், இரண்டாவது பிரெஞ்சுப் பேரரசின் ஒரேயொரு பேரரசனாகவும் இருந்தவன்.

## வாழ்க்கைக் குறிப்பு
மூன்றாம் நெப்போலியன், முதலாம் நெப்போலியன் என்ற நெப்போலியன் பொனபார்ட் பேரரசனின் சகோதரனான லூயி பொனபார்ட்டின் மகனாவான். முதலாம் நெப்போலியனின் ஆட்சிக் காலத்தில் லூயி நெப்போலியனின் தந்தை பிரான்சின் ஒரு பகுதிக்கு அரசனாக்கப்பட்டான். 1815 இல் முதலாம் நெப்போலியனின் கடைசித் தோல்வியை அடுத்து நெப்போலியன் குடும்பம் முழுவது நாடு கடத்தப்பட்டனர். சிறுவனான லூயி நெப்போலியன் சுவிட்சர்லாந்தில் அவனது தாயாரால் வளர்க்கப்பட்டு பின்னர் ஜெர்மனி கல்விகற்க அனுப்பப்பட்டான். இளம் வயதில் இத்தாலிக்கு அவனது தமையன் நெப்போலியன் லூயியுடன் வசித்தான். அங்கு அரசியல் வாழ்க்கையில் ஈடுபட்டு வடக்கு இத்தாலியை ஆக்கிரமித்திருந்த ஆஸ்திரியாவை எதிர்த்த இயக்கத்தில் இணைந்து போராடினான்.

அக்டோபர் 1836 இல் பிரான்சுக்கு இரகசியமாகத் திரும்பி அரசுக்கெதிரான புரட்சிக்குத் தலைமை தாங்கினான். ஆனாலும் அவனது முயற்சி தோல்வியடையவே அவன் இரகசியமாக ஐக்கிய அமெரிக்காவுக்குத் தப்பிச் சென்று அங்கு 4 ஆண்டுகள் நியூ யோர்க்கில் வசித்தான். பின்னர் மீண்டும் ஆகஸ்ட் 1840 இல் சில கூலிப் படைகளுடன் நாடு திரும்பினான். இம்முறை அவன் கைது செய்யப்பட்டு அவனுக்கு ஆயுள் தண்டனை விதிக்கப்பட்டான். 1846 இல் அவன் சிறையிலிருந்து தப்பி இங்கிலாந்தின் சவுத்போர்ட் நகருக்கு குடியேறினான். அங்கு கட்டிடத் தொழிலாளி போல வேடமணிந்து வாழ்ந்தான். ஒரு மாதத்தின் பின்னர் அவனது தந்தை இறக்கவே பிரான்சின் முடிக்கு நேரடி வாரிசானான்.

## வெளி இணைப்புகள்
* Historic Farnborough 

பகுப்பு:பிரெஞ்சுப் பேரரசர்கள்
பகுப்பு:1808 பிறப்புகள்
பகுப்பு:1873 இறப்புகள்
டிஷ்யூம்

***டிஷ்யூம்*** (*Dishyum*) சசியின் இயக்கத்தில் 2006 இல் வெளிவந்த தமிழ்த் திரைப்படம் ஆகும்.

## நடிப்பு

## பாடல்கள்
விஜய் ஆண்டனி இசையமைப்பில் ஐந்து பாடல்கள் இத்திரைப்படத்தில் உள்ளன.
***பூமிக்கு வெளிச்சம்** - காயத்திரி, ராகுல் நம்பியார் 
***டைலாமோ** - சங்கீதா, விஜய் ஆண்டனி 
***கிட்ட நெருங்கி** - சுக்விந்தர் சிங், காயத்திரி 
*** நெஞ்சாங்கூட்டில்** - ஜெயதேவ், ராஜலட்சுமி
***பூ மீது** - மால்குடி சுபா

## வேறு சில தகவல்கள்
* இப்படம் ஜீவாவின் ராம் வெற்றிக்குபிறகு வெளிவந்தது.
* இப்படத்தில் ஃபக்ரூ எனும் மூன்று அடி உயரமேயுள்ள குள்ள நடிகர் நடித்தார்.
* எஸ். ஜே. சூர்யா மற்றும் விஷால் கௌரவ வேடங்களில் நடித்துள்ளனர்.

## விமர்சனம்
ஆனந்த விகடன் வார இதழில் எழுதிய விமர்சனத்தில் "ஹீரோ ஒரு ஸ்டன்ட் ஆர்ட்டிஸ்ட் என்றாலும், திரையை நனைக்கிற ரத்தம், காதைக் கிழிக்கிற சத்தம், பஞ்ச் டயலாக் யுத்தம் என எதுவும் இல்லை என்பதே பெரிய ஆறுதல். அழகான காதல், வித்தியாசமான பின்னணிகள், கலகலப்பான திரைக்கதை எனப் பின்னியதற்காக இயக்குநர் சசிக்கு ஒரு ஷொட்டு" என்று எழுதி  மதிப்பெண்களை வழங்கினர்.

## மேற்கோள்கள்

## வெளி இணைப்புகள்
* இந்தியாகிலிட்ஸ் இணையதளத்தில் விமர்சனம்

பகுப்பு:2006 தமிழ்த் திரைப்படங்கள்‎
பகுப்பு:ஜீவா நடித்துள்ள திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:விஜய் ஆண்டனி இசையமைத்த திரைப்படங்கள்
பகுப்பு:இந்தியத் தமிழ்த் திரைப்படங்கள்